***A 2019. december 5-ei Képviselő-testületi ülés határozatlistája***

**200/2019. (XII. 05.) Ök. sz. határozat**

a Képviselő-testület

1. a 2019. december 5-ei ülésén az alábbi napirendi pontokat tárgyalja:

1./ Beszámoló a két ülés között eltelt időszak munkájáról

2./ Javaslat a kitüntető címek adományozásáról szóló 15/2018. (V. 29.) önkormányzati rendelet módosítására

3./ Javaslat beszerzési eljárás tartalmának meghatározására az audiovizuális-és médiaszolgáltatás tárgyában

4./ Bizottságok beszámolói, tagcserék, kérdések, bejelentések, interpellációk

5./ Javaslat döntés meghozatalára intézményi tanácsba, iskola és óvodaszékbe delegált személyekről

6./ Javaslat közétkeztetési nyersanyagnorma emelésére vonatkozó döntés meghozatalára

7./ Javaslat a Budapest XX. kerület, 177223 hrsz-ú ingatlan (Bp. XX. Ady Endre utcai sportpálya) 1750/12669 tulajdoni részilletőségére vonatkozó elővásárlási joggal kapcsolatos döntés meghozatalára

8. Javaslat a 171061/1 hrsz-ú ingatlanra (Bp. XX. ker. Attila u. 37.) vonatkozó felajánlással kapcsolatos döntés meghozatalára

9./ Javaslat az életveszély fennállása miatti elhelyezésre fenntartott lakások kijelölésére

10./ Javaslat a Pesterzsébeti Jégcsarnok felújításához önerő biztosítására

11./ Javaslat az ingatlanállomány folyamatos felméréséhez szükséges előirányzat biztosítására

12./ Javaslat Pesterzsébeti Gézengúz Óvoda tagóvodái részére felajánlott udvari játszóeszközök elfogadására

13./ Javaslat önkormányzati közterületből (180519/53 hrsz) (kiszabályozott területek értékesítésére vonatkozó döntés meghozatalára

14. Javaslat a Budapest XX. ker. Török Flóris u. 84. 2. em. 2. (171380/0/A/7 hrsz.) szám alatti lakás helyi közérdekből történő bérbeadására az Erzsébeti Spartacus Munkás Testedző Kör Sportegyesület részére

15. Javaslat a közterületek használatáról és használatának rendjéről szóló 27/2017. (X.27.) önkormányzati rendelet módosítására, a 2020. évben alkalmazandó díjtételek megállapítására

16./ Javaslat Budapest Főváros XX. kerület Pesterzsébet Önkormányzata 2020. évi belső ellenőrzési munkatervének jóváhagyására

17./ Javaslat a GAMESZ 2019. évi belső ellenőrzési munkaterve módosításának jóváhagyására

18./ Javaslat a GAMESZ 2020. évi belső ellenőrzési munkatervének jóváhagyására

19./ Javaslat a TÉR\_KÖZ 2016 „Hullám csónakházak funkcióbővítő fejlesztése II. ütem I. csónakház” pályázat vonatkozásában Budapest Főváros Önkormányzatával kötött Támogatási Szerződés módosítására

20./ Javaslat a TÉR\_KÖZ 2018 „Dunai sétány” pályázat vonatkozásában Budapest Főváros Önkormányzatával kötött Együttműködési Megállapodás módosítására

21./ Javaslat Budapest Főváros XX. kerület Pesterzsébet Önkormányzata 2019. évi költségvetési rendeletének módosítására – Munkaterv szerinti

22./ Javaslat Iskolafejlesztési programmal kapcsolatos döntések meghozatalára

23./ Javaslat Pesterzsébet Kiváló Rendőrségi Dolgozója elismerés odaítélésére –

24./ Javaslat a Bp. XX. Határ út 98. fsz. 2. szám alatti ingatlan további hasznosítására

II. a 2019. december 5-ei ülésén az alábbi napirendi pontokat nem tárgyalja:

* Fellebbezések
* Beszámoló az Önkormányzat tulajdonában álló lakások állapotfelmérésének eredményéről
* Javaslat az Állami Egészségügyi Ellátó Központ által felajánlott ingatlanvagyon térítésmentes tulajdonba vételével kapcsolatos döntés meghozatalára
* Javaslat a Bp. XX. Tátra tér 1. szám alatti önkormányzati tulajdonban lévő volt általános iskola ingatlanának hasznosítására
* Javaslat a fás szárú növények védelméről, kivágásáról és pótlásáról szóló önkormányzati rendelet módosítására

Felelős: Szabados Ákos polgármester

Határidő: azonnal

**201/2019. (XII. 05.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**202/2019. (XII. 05.) Ök. sz. határozat**

a Képviselő-testület

1./ elutasítja a „Kitüntető címek adományozásáról szóló 15/2018. (V. 29.) önkormányzati rendeletének” módosítását.

2./ felkéri a Jogi, Igazgatási és Közbiztonsági Bizottságot, hogy 2020. év elején vizsgálja felül a 15/2018. (V.29.) számú önkormányzati rendeletnek a Kiváló Rendőrségi Dolgozók kitüntetéséről szóló részét.

A felülvizsgálat során legyen figyelemmel a Sárkányölő Szent György kitüntetés tartalmára, a rendőrségi dolgozók vonatkozásában a Soroksár Önkormányzata által alkalmazott gyakorlatra, valamint a rendőrkapitányság vezetőjének véleményére és javaslataira is. A felülvizsgálat eredménye függvényében a szükséges rendeletmódosítást terjessze elő a Képviselő-testület januári rendes ülésére.

Határidő: adott

Felelős: Juhász Lajosné a Jogi, Igazgatási és Közbiztonsági Bizottság elnöke

**203/2019. (XII. 05.) Ök. sz. határozat**

a Képviselő-testület

1. a **Centrum Televízió Kft.** által előzetesen 2019. november 25-én megküldött **indikatív ajánlatban foglaltakat elfogadja**, mind a szolgáltatás tartalma, mind pedig a megajánlott szolgáltatási díj (havi nettó 2.265.547,- Ft) vonatkozásában.
2. felkéri és egyben felhatalmazza a polgármestert, hogy intézkedjen a **beszerzési eljárás elindítása és lefolytatása** iránt, az indikatív ajánlat szerinti szolgáltatási tartalommal mindösszesen **6 hónap (2020. január 1. – 2020. június 30. közötti) időtartamra**.
3. felkéri és egyben felhatalmazza a polgármestert, hogy a beszerzési eljárás lefolytatása után – amennyiben az ajánlat egyező tartalmú az indikatív ajánlattal és a benne foglalt szolgáltatási díj összege nem haladja meg az indikatív ajánlat 6 hónapra számított összegét – **intézkedjen a megállapodás megkötése iránt**.
4. a 3. pont szerinti **megállapodásban rögzíteni kell az alábbiakat**:

* a felek **kölcsönösen kötelezettséget vállalnak** arra, hogy az első 3 hónapban a szolgáltatás bővített tartalmával kapcsolatos **tapasztalataikról közös egyeztetést folytatnak**;
* amennyiben az egyeztetés eredményeként mindkét fél által elfogadható módosításokra vonatkozó megegyezés születik, akkor a felek ennek alapján **közös megegyezéssel** – a Képviselő-testület jóváhagyásával – **módosítják** a megállapodást (2020. április 1-jei vagy május 1-jei hatállyal);
* ha az egyeztetés alapján nem kerül sor a megállapodás módosítására, akkor a megállapodás **a megkötésekor meghatározott tartalommal marad hatályban 2020. június 30-ig**.

1. felkéri a polgármestert a további szükséges intézkedések megtételére.

Felelős: Szabados Ákos polgármester

Határidő: 1., 4. és 5. pontra: adott, 2. pontra: azonnal, 3. pontra: 2019. december 31- ig

**204/2019. (XII. 05.) Ök. sz. határozat**

A képviselő-testület

I. visszahívja Kaiser Györgyöt az INTEGRIT-XX. Városüzemeltetési-, Szervező-, Fejlesztő-és Szolgáltató Korlátolt Felelősségű Társaság (Cg: 01-09-061468, 1205 Budapest, Jókai Mór utca 89.) Felügyelő Bizottsági tagságából.

II. megválasztja Szombathy Dénes Gyulát 2019. december 5-től 2024. október 31. napjáig terjedő határozott időtartamra az INTEGRIT-XX. Városüzemeltetési-, Szervező-, Fejlesztő-és Szolgáltató Korlátolt Felelősségű Társaság (Cg: 01-09-061468, 1205 Budapest, Jókai Mór utca 89.) felügyelőbizottsági tagjának.

III.felhatalmazza a polgármestert az alapító okirat módosításának aláírására, valamint a szükséges intézkedések megtételére.

Felelős: Szabados Ákos polgármester

Határidő: adott

**205/2019. (XII. 05.) Ök. sz. határozat**

A képviselő-testület

1. az intézményi tanácsokba a 004/2016. (I.28.) Ök. sz. határozattal  
 delegált tagokat visszahívja,

2. a Külső-Pesti Tankerületi Központ által fenntartott iskolák intézményi   
 tanácsába az alábbi képviselőket delegálja:

|  |  |
| --- | --- |
| **Intézmény neve** | **intézményi tanácsba delegált képviselő** |
| Budapest XX. kerület Ady Endre Általános Iskola  1204 Budapest Ady Endre u. 98. | Kovács Eszter |
| Budapest XX. kerület Hajós Alfréd Általános Iskola  1203 Budapest Lajtha László u. 5-7. | Somodi Klára |
| Budapest XX. kerület József Attila Nyelvoktató Nemzetiségi Általános Iskola  1201 Budapest Attila u. 25-27. | Mach Péter |
| Budapest XX. kerületi Lázár Vilmos Általános Iskola  1202 Budapest Lázár u. 20. | Fekete Katalin |
| Budapest XX. kerületi Zrínyi Miklós Általános Iskola  1205 Budapest Mártírok útja 47. | Ettvel Zoltán |
| Budapest XX. kerületi Lajtha László Alapfokú Művészeti Iskola  1204 Budapest Ady Endre u. 98. | Nemesné Németh Judit |

3. Felkéri a polgármestert a szükséges intézkedések megtételére.

Felelős: Szabados Ákos polgármester

Határidő: 2019. december 31.

**206/2019. (XII. 05.) Ök. sz. határozat**

A képviselő-testület

1. az óvoda- és iskolaszékekbe a 005/2016. (I.28.) Ök. sz. határozattal delegált tagokat visszahívja,

2. a Külső-Pesti Tankerületi Központ által fenntartott Budapest XX. kerületi József Attila Nyelvoktató Nemzetiségi Általános Iskola iskolaszékébe,   
a református egyház által fenntartott Vörösmarty Mihály Református Általános Iskolába, valamint az önkormányzat által fenntartott Pesterzsébeti Gyermekmosoly Óvoda, és Pesterzsébeti Baross Német Nemzetiségi Óvoda óvodaszékébe az alábbi képviselőket delegálja:

|  |  |
| --- | --- |
| **Intézmény neve** | **iskolaszékbe, óvodaszékbe delegálásra javasolt képviselő** |
| Budapest XX. kerület József Attila Nyelvoktató Nemzetiségi Általános Iskola  1201 Budapest Attila u. 21-27. | Nemes László |
| Vörösmarty Mihály Református Általános Iskola  1201 Budapest Vörösmarty u. 128. | Csaszny Márton |
| Pesterzsébeti Gyermekmosoly Óvoda  1203 Budapest Bíró Mihály u. 1. | Mach Péter |
| Pesterzsébeti Baross Német Nemzetiségi Óvoda  1201 Budapest Baross u. 79. | Kellner Katalin |

3. Felkéri a polgármestert a szükséges intézkedések megtételére.

Felelős: Szabados Ákos polgármester

Határidő: 2019. december 31.

**207/2019. (XII. 05.) Ök. sz. határozat**

A képviselő-testület

1. a Klassz Menza Kft. által biztosított étkeztetések jelenlegi nyersanyagnormájának összegét valamennyi ellátotti kategóriában egységesen **8%-kal** **megemeli**, mely alapján **2020. március 01. napjától** az egyes kategóriákban az alábbi nyersanyagköltségek érvényesek a kerekítés szabályainak alkalmazásával:

|  |  |
| --- | --- |
| **KATEGÓRIA** | **nettó**  **nyersanyagnorma**  **Ft/fő/nap** |
| óvoda háromszori étkezés | 483 |
| általános iskola egyszeri étkezés | 419 |
| általános iskola háromszori étkezés | 605 |
| gyermekek átmeneti otthonában biztosított étkezés | 1069 |
| szociális étkeztetés egyszeri étkezés (ebéd) | 435 |
| Idősek Átmeneti Gondozóháza háromszori étkezés | 996 |
| Idősek Átmenti Gondozóháza - diétás étkezés esetén ötszöri étkezés | 1166 |

1. felkéri a polgármestert, hogy a nyersanyagnorma emelése miatt szükséges rendeletmódosítást terjessze a Képviselő-testület elé, legkésőbb a 2020. februári képviselő-testületi ülésre, a 2020. évi költségvetés tervezése során pedig vegye figyelembe a normaemeléssel járó többletkiadásokat.
2. felkéri a polgármestert a szükséges egyéb intézkedések megtételére.

Felelős: Szabados Ákos polgármester

Határidő: adott

**208/2019. (XII. 05.) Ök. sz. határozat**

A képviselő-testület

I. az Önkormányzat tulajdonában álló vagyonnal való rendelkezés szabályairól szóló 22/2012. (V. 22.) önkormányzati rendelet 34. §-a és 19. § (1) bekezdés b) pontja alapján úgy dönt, hogy az Ingatlan és Vagyonkezelő Kft. (székhely: 1133 Budapest, Kárpát utca 7. IV. em. 37., cg: 01-09-209517), mint eladó, valamint Bíró Péter Tamás, mint vevő között létrejött ingatlan adásvételi szerződés tárgyát képező Budapest XX. kerület, 177223 helyrajzi számú, természetben a 1201 Budapest, Ady Endre utcában található kivett sportpálya 1750/12669-ed arányú tulajdoni hányadára vonatkozóan, az 56.000.000,-Ft összegű vételár ismeretében **nem kíván élni elővásárlási jogával.**

II. felkéri a polgármestert vizsgáltassa meg annak lehetőségét, hogy az osztatlan   
 közös tulajdon megszüntetése érdekében telekalakítással önálló két ingatlan kialakítható-e.

III. felkéri a polgármestert a szükséges intézkedések megtételére.

Felelős: Szabados Ákos polgármester

Határidő: azonnal

**209/2019. (XII. 05.) Ök. sz. határozat**

A képviselő-testület

I. a Patina Öntöde Öntészeti és Szolgáltató Kft., mint eladó Budapest XX. kerület, Attila utca 37. szám alatti, 171061/1 hrsz-ú, „kivett üzlet, udvar” megjelölésű ingatlan 6561/7127-ed tulajdoni hányadára vonatkozó ajánlatát nem fogadja el, azt a 245.000.000,- Ft irányár ismeretében, nem kívánja megvásárolni.

II. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**210/2019. (XII. 05.) Ök. sz. határozat**

A képviselő-testület

I. az Önkormányzat tulajdonában álló üres lakások közül életveszélyre fenntartott lakásként elkülöníti – a 123/2015. (VI.04.) Ök. számú és 041/2016. (II.18.) Ök. számú határozatokban kijelölteken felül – az alábbi ingatlanokat:

- Bp. XX. Jókai Mór u. 70. fsz. 4.

- Bp. XX. Lajtha László u. 1. III/23.

- Bp. XX. Jókai Mór u. 18-20. fsz. 3.

II. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**211/2019. (XII. 05.) Ök. sz. határozat**

a Képviselő-testület

1. a 088/2019. (IV.11.) Ök. számú határozatának IV. és VI. pontját hatályon kívül helyezi.
2. az Önkormányzat kizárólagos tulajdonában lévő Bp. XX. Zodony u. 1. szám   
   alatti (170187/81 hrsz) ingatlanon lévő Pesterzsébeti Jégcsarnokban elvégzendő beruházások, felújítások elvégzéséhez az alábbi ütemezéssel mindösszesen **68.900.761,- Ft + áfa összegű önerőt biztosít az alábbi ütemezés szerint**, szponzori szerződés keretében az Erzsébeti Spartacus Munkás Testedző Kör Sportegyesület (Bp. XX. Ady E. u. 150.) részére az alábbi ütemezés szerint:

* **2019. december 20. napjáig 32.622.147,- Ft+áfa összegű önerőt** a   
   **2019. évi költségvetés általános tartaléka terhére**
  + jégfelújító gép, jégvágó kések vásárlására,
  + felhajtható nézőtéri székek vásárlására, felszerelésére,
  + párátlanító gép, gumiszőnyegek, öltözőszekrények beszerzésére,
  + új öltözők kialakítására, valamint
  + a tervezési költségekre,
* **2020. április 15. napjáig 36.278.614,- Ft+áfa összegű önerőt** a **2020. évi költségvetés terhére, előzetes kötelezettségvállalásként,** önként vállalt feladatként a kötelező feladatai ellátásának veszélyeztetése nélkül a
  + hűtőtorony cseréjére,
  + régi palánkrendszer bontására, cseréjére, új szabvány szerinti palánkrendszer kiépítésére,
  + kispadhoz székek beszerzésére,
  + világításkorszerűsítésre,
  + kazánház modernizálására,
  + tető javítására, modernizálására, valamint
  + kisebb tárgyi eszköz beszerzésekre.

1. megerősíti, hogy a társasági adóról és osztalékadóról szóló 1996. évi LXXXI. törvény 22/C. § (11) bekezdésében meghatározott feltételek fennállása esetén az Erzsébeti Spartacus Munkás Testedző Kör Sportegyesület által elvégzett felújításokat, beruházásokat térítésmentesen önkormányzati tulajdonba kívánja venni, ezért felkéri a polgármestert, hogy a beruházások, felújítások megvalósítását, a Magyar Jégkorong Szövetség, valamint az Emberi Erőforrások Minisztériuma hozzájárulásának beszerzését követően a tulajdonba vételre vonatkozó megállapodás tervezetét terjessze a Képviselő-testület elé.

IV. felkéri a polgármestert, hogy a határozat végrehajtása érdekében a szükséges   
 intézkedéseket tegye meg.

Felelős: Szabados Ákos polgármester

Határidő: adott

**212/2019. (XII. 05.) Ök. sz. határozat**

a Képviselő-testület

1. az Önkormányzat tulajdonában álló ingatlanok 2019. évi felméréséről szóló beszámolót elfogadja.
2. az önkormányzat tulajdonában álló ingatlanállomány műszaki felmérésének folytatása érdekében a 2020. évben végzendő felmérési munkák elvégzéséhez – előzetes kötelezettségvállalásként – vállalja, hogy 14.500.000,- Ft + áfa összegű előirányzatot biztosít a 2020. évi költségvetésében.
3. nyilatkozik arról, hogy a 2020. évben az esedékesség időpontjában a rendeltetésszerű működés veszélyeztetése nélkül biztosítja a II. pontban szereplő költségvetési előirányzatot.
4. felkéri a polgármestert, hogy a munka folyamatos végzése érdekében a beszerzési eljárást folytassa le, a szerződést az INTEGRIT-XX. Városüzemeltetési, Szervező, Fejlesztő és Szolgáltató Kft-vel, mint az Önkormányzat 100%-os tulajdonában lévő gazdasági társasággal kösse meg.
5. felkéri a polgármestert, hogy a 2020. évi költségvetési rendelet-tervezet összeállítása során a II. pontban foglaltakat vegye figyelembe.

Felelős: Szabados Ákos polgármester

Határidő: 2019. december 31.

**213/2019. (XII. 05.) Ök. sz. határozat**

a Képviselő-testület

1. a Pesterzsébeti Gézengúz Óvoda (1202 Budapest, Zalán u. 11.) fenntartójaként elfogadja a „Sajtkukac” Gyermek Alapítvány (1202 Budapest, Mártírok útja 193.) által az óvoda részére tett 1 db kétüléses hintaállvány, valamint a régi hintaállvány elbontása mellett az új hintaállvány és 2 db laposülőkés hinta, valamint a telepítéshez szükséges 21 m2 ütéscsillapító talaj kialakítására vonatkozó felajánlást, melynek értéke telepítéssel és gyártói nyilatkozattal együtt 360.000,- Ft+áfa. A játszóeszköz felállításával kapcsolatban a kivitelezés szakszerűségének biztosítása az eszközt felajánló alapítvány feladata és felelőssége. Az udvari játszóeszköz karbantartásáról a Pesterzsébeti Gézengúz Óvoda köteles gondoskodni.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**214/2019. (XII. 05.) Ök. sz. határozat**

a Képviselő-testület

1. a Pesterzsébeti Gézengúz Óvoda Gyöngyszem Tagóvoda (1201 Budapest, Vörösmarty u. 91.) fenntartójaként elfogadja a Gyöngyszem Alapítvány (1237 Budapest, Hrivnák Pál u. 7-9.) által az óvoda részére tett 1 db kéttornyos csúszdás torony mászó falas és létrás felmászóval, valamint egy rövid csúszdával elnevezésű játszóeszközre vonatkozó felajánlást, melynek értéke telepítéssel és gyártói nyilatkozattal együtt 280.000,- Ft+áfa. A játszóeszköz felállításával kapcsolatban a kivitelezés szakszerűségének biztosítása az eszközt felajánló alapítvány feladata és felelőssége. Az udvari játszóeszköz karbantartásáról a Pesterzsébeti Gézengúz Óvoda köteles gondoskodni.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**215/2019. (XII. 05.) Ök. sz. határozat**

a Képviselő-testület

1. Budapest Főváros XX. kerület Pesterzsébet Önkormányzatának (a továbbiakban: Önkormányzat) tulajdonában lévő, Budapest XX. kerület Orsolya utca - Károly utca - Eperjes utca által közre zárt 180519/53 hrsz-ú közterületből – a 2017. június 14-én kelt Településrendezési Szerződés szerint **értékesíti a T-100468 vázrajz szerinti 98 m2 területrészt**, a CPR-Vagyonértékelő Kft. által készített, 2019. november 05-én kelt Ingatlanforgalmi Szakvéleményben meghatározott áron, **4.000.000,-Ft + áfa, azaz Négymillió forint + áfa összegért** az **Univer Coop Zrt.** (6000 Kecskemét, Kiskőrösi út 5-9., cégjegyzékszám: 03-10-100267) részére.
2. hozzájárul ahhoz, hogy az **Univer Coop Zrt.** (6000 Kecskemét, Kiskőrösi út 5-9., cégjegyzékszám: 03-10-100267) a 180519/53 hrsz-ú közterületből kiszabályozott területrészt a saját 180519/56 hrsz-ú ingatlanához csatolja.
3. felkéri a polgármestert a telekalakítással vegyes adásvételi szerződés megkötésére.
4. felkéri a polgármestert a szükséges intézkedések megtételére.

Felelős: Szabados Ákos polgármester

Határidő: adott

**216/2019. (XII. 05.) Ök. sz. határozat**

a Képviselő-testület

1. Budapest Főváros XX. kerület Pesterzsébet Önkormányzatának (a továbbiakban: Önkormányzat) tulajdonában lévő, Budapest XX. kerület Orsolya utca - Károly utca - Eperjes utca által közre zárt 180519/53 hrsz-ú közterületből **értékesíti a T-100468 vázrajz szerinti 336 m2 területrészt**, a CPR-Vagyonértékelő Kft. által készített, 2019. november 11-én kelt Ingatlanforgalmi Szakvéleményben meghatározott áron, **12.600.000,-Ft + áfa, azaz Tizenkettőmillió-hatszáz forint + áfa összegért** **Kelemen Viktor** (1203 Bp. Ábrahám Géza u. 83. sz. alatti lakos) részére.
2. hozzájárul ahhoz, hogy Kelemen Viktor (1203 Bp. Ábrahám Géza u. 83. sz. alatti lakos) a határozat 1. pontjában leírt ingatlan vételárát 24 havi egyenlő részletben fizetheti meg 2020. február 1. napjától 2022. január 31. napjáig terjedő időszakban, a tárgyhó 15 napjáig történő átutalással, azzal, hogy egy esedékes részlet elmulasztása esetén a teljes hátralék esedékessé és lejárttá válik.
3. A vételár megfizetésének biztosítására az Önkormányzat a telekalakítással vegyes adásvételi szerződésben jelzálogjogot köt ki az adásvétel tárgyát képező ingatlanra.
4. felkéri a polgármestert a telekalakítással vegyes adásvételi szerződés megkötésére.
5. felkéri a polgármestert a szükséges intézkedések megtételére.

Felelős: Szabados Ákos polgármester

Határidő: adott

**217/2019. (XII. 05.) Ök. sz. határozat**

a Képviselő-testület

1. az Önkormányzat tulajdonában álló lakások és nem lakás céljára szolágló helyiségek bérbeadásának feltételeiről szóló 27/2015. (XI. 16.) számú rendelet 4. § (2) bekezdés i) pontja alapján 2020. január 1. napjától 2024. december 31. napjáig terjedő időszakra**, 5 év határozott időtartamra, helyi közérdekből bérbe adja** a Bp. XX. Török Flóris u. 84. II/2. szám (171380/0/A/7 hrsz) alatt található önkormányzati tulajdonban álló 80 m2 alapterületű, komfortos komfortfokozatú lakást az Erzsébeti Spartacus Munkás Testedző Kör számára, a bérbeadó mindenkor hatályos önkormányzati rendeletében meghatározott összegű költségelvű lakbér, a társasház közgyűlése által meghatározott közös költség, valamint a közüzemi díjak megfizetése ellenében. Az Erzsébeti Spartacus Munkás Testedző Kör köteles legkésőbb 2020. január 5. napjáig lakásbérleti szerződést kötni.
2. felhatalmazza a polgármestert a szükséges intézkedések megtételére.

Felelős: Szabados Ákos polgármester

Határidő: 2019. december 31.

**218/2019. (XII. 05.) Ök. sz. határozat**

a Képviselő-testület

az Önkormányzat 2020. évi belső ellenőrzési munkatervét a mellékletekben foglaltak szerint jóváhagyja.

Felelős: Szabados Ákos polgármester

Határidő: azonnal

**219/2019. (XII. 05.) Ök. sz. határozat**

a Képviselő-testület

a 286/2018. (XII. 06.) Ök. sz. határozatával jóváhagyott 2019. évi belső ellenőrzési munkaterv *II. Rendelkezésre álló munkaerő-kapacitás* – *2019., az IV. 2019 évi ellenőrzési feladatok* című fejezetét, valamint az *1., és 2. mellékleteket* az előterjesztéshez csatolt mellékletben foglaltak szerint módosítja.

Felelős: Szabados Ákos polgármester

Határidő: azonnal

**220/2019. (XII. 05.) Ök. sz. határozat**

a Képviselő-testület

a GAMESZ 2020. évi belső ellenőrzési munkatervét a mellékletben foglaltak szerint jóváhagyja.

Felelős: Szabados Ákos polgármester

Határidő: azonnal

**221/2019. (XII. 05.) Ök. sz. határozat**

a Képviselő-testület

1. elfogadja a Budapest Főváros Önkormányzatával a TÉR\_KÖZ 2016 „Hullám csónakházak funkcióbővítő fejlesztése II. ütem I. csónakház” pályázat vonatkozásában a városrehabilitációs projekt megvalósítására kötött Támogatási Szerződés módosítását az 1. számú melléklet szerint.
2. felhatalmazza a Polgármestert a Támogatási Szerződés módosításának aláírására, valamint a projekt megvalósításához szükséges egyéb intézkedések megtételére.

Felelős: Szabados Ákos polgármester

Határidő: adott

**222/2019. (XII. 05.) Ök. sz. határozat**

a Képviselő-testület

I. elfogadja a Budapest Főváros Önkormányzatával a TÉR\_KÖZ 2018 „Dunai   
 sétány” pályázat vonatkozásában a városrehabilitációs projekt megvalósítására kötött Együttműködési Megállapodás módosítását az 1. számú melléklet szerint.

II. felhatalmazza a Polgármestert az Együttműködési Megállapodás módosításának aláírására, valamint a projekt megvalósításához szükséges egyéb intézkedések megtételére.

Felelős: Szabados Ákos polgármester

Határidő: adott

**223/2019. (XII. 05.) Ök. sz. határozat**

a Képviselő-testület

1. támogatja a Budapest XX. kerület területén található közoktatási intézmények fejlesztésével kapcsolatos együttműködést a Külső-Pesti Tankerületi Központ és Budapest Főváros XX. kerület Pesterzsébet Önkormányzata között, az Iskolafejlesztési program elindítását.
2. elfogadja a Külső-Pesti Tankerületi Központ által a Budapest XX. kerület területén található, az önkormányzat tulajdonát képező, vagyonkezelésbe átadott közoktatási intézmények elhelyezésére szolgáló ingatlanokban (Budapest XX. Kerületi Ady Endre Általános Iskola, Budapest XX. Kerületi Hajós Alfréd Általános Iskola, József Attila Nyelvoktató Nemzetiségi Általános Iskola, Budapest XX. Kerületi Lázár Vilmos Általános Iskola, Budapest XX. Kerületi Gyulai István Általános Iskola, Budapest XX. Kerület Zrínyi Miklós Általános Iskola, Budapest XX. Kerületi Lajtha László Alapfokú Művészeti Iskola) történő fejlesztések megvalósítása érdekében felajánlott bruttó 100.000.000 forintot.
3. a II. pontban szereplő, felajánlott pénzösszeget kizárólag az előbbiekben felsorolt közoktatási intézmények fejlesztésére lehet fordítani azzal, hogy az önkormányzat a 2020. évi költségvetés tervezése során megvizsgálja ennek a pénzösszegnek az önkormányzat részéről történő kiegészítésének lehetőségét.
4. vállalja, hogy lebonyolítóként közreműködik a II. pontban felsorolt közoktatási intézményekben történő fejlesztések megvalósításában.
5. tudomásul veszi, hogy a II. pontban szereplő fejlesztési munkák elvégzési határideje: 2020. augusztus 31. napja, az elszámolási határidő: 2020. december 31. napja.
6. felhatalmazza a polgármestert, hogy a határozat végrehajtása érdekében a szükséges intézkedéseket tegye meg, valamint kösse meg az együttműködési megállapodást a Külső-Pesti Tankerületi Központtal.

Felelős: Szabados Ákos polgármester

Határidő: II. és VI. pont esetében: 2019. december 20.

III. pont esetében: a 2020. évi költségvetés tervezése

IV és V. pont esetében: adott

**224/2019. (XII. 05.) Ök. sz. határozat**

a Képviselő-testület

1. Szolgálati feladataik kiemelkedő teljesítéséért

* Bajnóczi Annamária rendvédelmi igazgatási alkalmazott
* Bodai Tibor c.r.őrnagy
* Darabos Alexandra r.őrmester
* Dékány Sára Borbála r.hadnagy
* Dobos Istvánné munkavállaló
* Fajt István r.törzszászlós
* Harsányi Ákos r.főtörzsőrmester
* Juhász Mária Gabriella r.őrnagy
* Kerek Gábor c.r.főtörzszászlós
* Keresztes László Zsolt r.őrnagy
* Kilinkó Gergő r.törzsőrmester
* Kriston Imre r.főtörzszászlós
* Lantos Péter r.alezredes
* dr. Nádai Tibor c.r.őrnagy
* Novák Norbert r.hadnagy
* Pogonyi Kata r.főhadnagy
* Schwarcz Bernadett r.őrmester
* Sebestyén Ildikó rendvédelmi igazgatási alkalmazott
* Soókyné Oláh Enikő c.r.őrnagy
* Soósné Makkai Andrea Mária c.r.főtörzszászlós
* Tabajdi Zoltán r.törzszászlós
* Tóth Péter Zsolt r.őrmester
* Varga Zoltán r.főtörzszászlós
* Vincze Dávid r.törzsőrmester
* Zsigmond Zoltán r.őrmester

részére Pesterzsébet Kiváló Rendőrségi Dolgozója elismerést adományoz.

1. Az elismeréshez fejenként bruttó 120.000,-Ft-ot, azaz százhúszezer forintot,  
   mindösszesen bruttó 3.000.000,-Ft-ot, azaz hárommillió forintot és 525.000 Ft, azaz ötszázhuszonötezer forint Szociális hozzájárulási adót az Önkormányzat 2019. évi költségvetéséről szóló 10/2019. (II. 20.) önkormányzati rendelet személyi juttatása, valamint a Szociális hozzájárulási adó terhére biztosítja.
2. Felkéri a polgármestert a szükséges intézkedések megtételére.

Felelős: Szabados Ákos polgármester

Határidő: azonnal

**225/2019. (XII. 05.) Ök. sz. határozat**

a Képviselő-testület

I.               felkéri a polgármestert, hogy az Utcáról Lakásba Egyesülettel közösen vizsgálja meg milyen jellegű felújítási munkák elvégzését tartják szükségesnek a Bp. XX. Határ út 98. fsz. 2. szám alatti lakás rendeltetésszerű használatra alkalmassá tétele érdekében.

II. felkéri a polgármestert tegye meg a megfelelő intézkedéseket az Egyesület által vállalt felújítási munkákon túlmenően a szükségesnek tartott munkák elvégzéséhez, valamint a szükséges előirányzat összegének meghatározására.

III.            felkéri a polgármestert, hogy az I. pont szerinti munkák elvégzését követően a javaslatot terjessze ismét a képviselő-testület elé.

Felelős: Szabados Ákos polgármester

Határidő: adott